ส่วนที่ 1

บทนำ

 1.1 บทนำ

 องค์การบริหารส่วนตำบลจรเข้มาก เป็นองค์กรปกครองส่วนท้องถิ่นตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึงฉบับที่ ๕ พ.ศ. ๒๕๔๖ และตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มถึง (ฉบับที่ 2) พ.ศ. 2559ข้อ ๒๖ และข้อ 27 กำหนดให้ แผนการดำเนินงานให้จัดทำเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น เพื่อสามารถควบคุมการดำเนินงานให้เป็นไปอย่างเหมาะสม มีประสิทธิภาพ และในแผนการดำเนินงานจะทำให้การติดตามประเมินผลเมื่อสิ้นปีงบประมาณมีความสะดวกมากขึ้นด้วย

แผนการดำเนินงาน หมายความว่า แผนการดำเนินงานขององค์กรปกครองส่วนท้องถิ่นที่แสดงถึงรายละเอียดของแผนงาน โครงการพัฒนาและกิจกรรมที่ดำเนินการจริงทั้งหมด ในพื้นที่ขององค์กรปกครองส่วนท้องถิ่นประจำปีงบประมาณนั้น

 แผนการดำเนินงานขององค์การบริหารส่วนตำบลจรเข้มาก ประจำปีงบประมาณ พ.ศ. 2564 จึงเป็นเอกสารที่ระบุแผนงาน/โครงการ/กิจกรรม/งบประมาณทั้งหมด ที่จะดำเนินการในปีงบประมาณพ.ศ. 2564 และยังได้รวบรวมข้อมูลแผนการดำเนินงานของหน่วยงานอื่นที่จะเข้ามาดำเนินการในเขตพื้นที่ขององค์การบริหารส่วนตำบลจรเข้มาก ในปีงบประมาณ พ.ศ. 2564 ด้วย

######  1.2 วัตถุประสงค์ของแผนการดำเนินงาน

๑. เพื่อแสดงถึงรายละเอียดของแผนงาน/โครงการพัฒนาและกิจกรรมที่ดำเนินการจริงทั้งหมดในเขตองค์การบริหารส่วนตำบลจรเข้มาก ในปีงบประมาณ พ.ศ. 2564

๒. เพื่อทำให้การดำเนินงานตามแผนงาน/โครงการและกิจกรรมต่างๆ ไปสู่แนวทางการปฏิบัติ ภายในปีงบประมาณนั้น มีความชัดเจนในการปฏิบัติมากยิ่งขึ้นลดความซ้ำซ้อนของโครงการ มีการประสานและบูรณาการทำงานร่วมกับหน่วยงานและจำแนกรายละเอียดต่างๆ ของแผนงาน/โครงการ

๓. เพื่อใช้เป็นเอกสารในการตรวจสอบ การติดตามและการประเมินผล การปฏิบัติงานให้เป็นไปตามห้วงระยะเวลาที่กำหนดไว้

######  1.3 ขั้นตอนในการจัดทำแผนการดำเนินงาน

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘และที่แก้ไขเพิ่มเติมถึง (ฉบับที่ 3) พ.ศ. 2561 (หมวด ๕ ข้อ ๒๖) ได้กำหนดให้องค์กรปกครองส่วนท้องถิ่นต้องจัดทำแผนการดำเนินงาน โดยมีขั้นตอน ดังนี้

1. คณะกรรมการสนับสนุนการจัดทำแผนพัฒนาองค์การบริหารส่วนตำบลจรเข้มาก รวบรวมแผนงาน / โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่จะต้องดำเนินการในพื้นที่ขององค์กรปกครองส่วนท้องถิ่น

2

๒. คณะกรรมการสนับสนุนการจัดทำแผนพัฒนาองค์การบริหารส่วนตำบลจรเข้มากจัดทำร่างแผนการดำเนินงาน โดยพิจารณาแผนงาน/โครงการจากแผนงาน/โครงการขององค์กรปกครองส่วนท้องถิ่นและหน่วยงานต่าง ๆ

๓. คณะกรรมการสนับสนุนการจัดทำแผนพัฒนาองค์การบริหารส่วนตำบลจรเข้มาก นำร่างแผนการดำเนินงาน เสนอต่อคณะกรรมการพัฒนาองค์การบริหารส่วนตำบลจรเข้มาก

๔. คณะกรรมการพัฒนาองค์การบริหารส่วนตำบลจรเข้มาก พิจารณาร่างแผนการดำเนินงาน แล้วเสนอผู้บริหารท้องถิ่นเพื่อให้ความเห็นชอบ

๕. ผู้บริหารท้องถิ่นพิจารณาให้ความเห็นชอบร่างแผนการดำเนินงานแล้ว ให้ประกาศเป็นแผนการดำเนินงาน โดยให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

ข้อ ๒๗ แผนการดำเนินงานให้จัดทำเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น และการขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

######  จากขั้นตอนการจัดทำแผนการดำเนินงานข้างต้นสามารถเขียนเป็นแผนภูมิได้ดั้งนี้

คณะกรรมการสนับสนุนการ

รวบรวมโครงการ/กิจกรรม

องค์กรปกครองส่วนท้องถิ่น

จัดทำแผนพัฒนาท้องถิ่น

หน่วยงานอื่น

จัดทำร่างแผนการดำเนินงาน

คณะกรรมการสนับสนุนการ

เสนอร่างแผนการดำเนินงาน

จัดทำแผนพัฒนาท้องถิ่น

พิจารณาร่างแผนการดำเนินงาน

คณะกรรมการพัฒนา

ท้องถิ่น

เสนอร่างฯ ต่อผู้บริหารท้องถิ่น

ผู้บริหารท้องถิ่น

ประกาศใช้ประกาศใช้

ผู้บริหารท้องถิ่นให้ความเห็นชอบ

###### 3

###### ขั้นตอนการปฏิบัติในการจัดทำแผนการดำเนินงาน

ขั้นตอนที่ ๑ การเก็บรวบรวมข้อมูล

 คณะกรรมการสนับสนุนการจัดทำแผนพัฒนาองค์การบริหารส่วนตำบลจรเข้มากเก็บรวมรวมข้อมูลโครงการ/กิจกรรมที่จะดำเนินการจริงและหน่วยงานอื่นที่จะเข้ามาดำเนินการในพื้นที่ข้อมูลดังกล่าว ตรวจสอบได้จากหน่วยงานในพื้นที่ และตรวจสอบจากแผนพัฒนาจังหวัดและอำเภอ

#### ขั้นตอนที่ ๒ การจัดทำร่างแผนการดำเนินงาน

 คณะกรรมการสนับสนุนการจัดทำแผนพัฒนาองค์การบริหารส่วนตำบลจรเข้มาก จัดทำร่างแผนการดำเนินงาน โดยพิจารณาให้สอดคล้องกับยุทธศาสตร์และแนวทางการพัฒนา ที่กำหนดไว้ในแผนยุทธศาสตร์การพัฒนาโดยมีเค้าโครงแผนการดำเนินงาน 2 ส่วน คือ

#  **ส่วนที่ ๑ บทนำ**

#  ๑.๑ บทนำ

 ๑.๒ วัตถุประสงค์ของแผนการดำเนินงาน

 ๑.๓ ขั้นตอนการจัดทำแผนการดำเนินงาน

 ๑.๔ ประโยชน์ของแผนการดำเนินงาน

 **ส่วนที่ ๒ บัญชีโครงการ/กิจกรรม**

 ๒.๑ บัญชีสรุปจำนวนโครงการและงบประมาณ (ผด.1)

 2.2 บัญชีโครงการ/กิจกรรม/งบประมาณ (ผด.2)

ขั้นตอนที่ ๓ การประกาศใช้แผนการดำเนินงาน

 คณะกรรมการพัฒนาองค์การบริหารส่วนตำบลจรเข้มาก พิจารณาร่างแผนการดำเนินงานแล้วเสนอผู้บริหารท้องถิ่นประกาศเป็นแผนการดำเนินงานประจำปีงบประมาณ พ.ศ. ๒๕62 ขององค์การบริหารส่วนตำบลจรเข้มากและปิดประกาศโดยเปิดเผยให้ประชาชนทราบโดยทั่วกันและปิดประกาศไว้อย่างน้อยสามสิบวัน

######  1.4 ประโยชน์ของแผนการดำเนินงาน

 ๑. เป็นเครื่องมือในการบริหารงานของคณะผู้บริหารท้องถิ่น

 ๒. เป็นคู่มือการปฏิบัติงานของแต่ละแผนงานสำหรับการดำเนินงานตามแผนงาน/โครงการ/กิจกรรมต่าง ๆ ที่ได้กำหนดไว้ให้บรรลุวัตถุประสงค์ตามเป้าหมาย

 ๓. เป็นเอกสารที่อำนวยความสะดวก ในการตรวจสอบการติดตามและประเมินผล

ตามแผนงาน/โครงการ/กิจกรรมต่าง ๆ ที่บรรจุไว้ในแผนการดำเนินงาน

 4. สามารถทราบถึงความก้าวหน้าของโครงการและแก้ไขปัญหาได้ทันท่วงที

**4**

**ส่วนที่ ๒**

**บัญชีโครงการ/กิจกรรม**